62021CO0724_INF
Διάταξη του Δικαστηρίου (όγδοο τμήμα) της 16ης Μαΐου 2022 – Staatsanwaltschaft Köln (Τέκνο που μετακινήθηκε στη Ρουμανία)
(Υπόθεση C‑724/21)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Ιθαγένεια της Ένωσης – Άρθρο 21 ΣΛΕΕ – Ελεύθερη κυκλοφορία και ελεύθερη διαμονή στο έδαφος των κρατών μελών – Θέσπιση ποινικού αδικήματος που αφορά ειδικά τη διεθνή απαγωγή ανηλίκου – Περιορισμός – Προστασία του τέκνου – Αναλογικότητα»
Ιθαγένεια της Ένωσης – Δικαίωμα ελεύθερης κυκλοφορίας και ελεύθερης διαμονής στο έδαφος των κρατών μελών – Νομοθεσία κράτους μέλους η οποία τιμωρεί ποινικώς το γεγονός ότι γονέας αφαιρεί τέκνο του από τον κηδεμόνα του με σκοπό να το μεταφέρει στην αλλοδαπή – Νομοθεσία η οποία τιμωρεί την ίδια πράξη, σε περίπτωση κατά την οποία το τέκνο βρίσκεται εντός του πρώτου κράτους μέλους, μόνον εφόσον τελέσθηκε με άσκηση βίας, απειλή πρόκλησης σοβαρής βλάβης ή με δόλιες ενέργειες – Δεν επιτρέπεται – Δικαιολόγηση – Αναλογικότητα – Δεν υφίσταται
(Άρθρο 21 ΣΛΕΕ· κανονισμός 2201/2003 του Συμβουλίου, αιτιολογικές σκέψεις 2 και 21)
(βλ. σκέψεις 24, 29-31 και διατακτ.)
Διατακτικό
Το άρθρο 21 ΣΛΕΕ έχει την έννοια ότι αντιτίθεται σε νομοθετική ρύθμιση κράτους μέλους δυνάμει της οποίας το γεγονός ότι γονέας αφαιρεί το τέκνο του από τον κηδεμόνα, ο οποίος έχει το δικαίωμα να ορίσει τον τόπο διαμονής του τέκνου, με σκοπό να το μεταφέρει στην αλλοδαπή, επισύρει ποινικές κυρώσεις, ακόμη και όταν η πράξη δεν τελέσθηκε με άσκηση βίας, απειλή πρόκλησης σοβαρής βλάβης ή με δόλιες ενέργειες, ενώ, σε περίπτωση κατά την οποία το τέκνο βρίσκεται εντός του πρώτου κράτους μέλους, η ίδια πράξη τιμωρείται μόνον εφόσον τελέσθηκε με άσκηση βίας, απειλή πρόκλησης σοβαρής βλάβης ή με δόλιες ενέργειες.